24PES-432

Nafarroako Gorteetako kide den eta Alderdi Popularra talde parlamentarioari atxikita dagoen Maribel García Malo andreak honako galdera hau aurkezten du, Eskubide Sozialetako, Ekonomia Sozialeko eta Enpleguko kontseilariak idatziz erantzun dezan:

Lehendakaritza eta Berdintasuneko kontseilariak, Parlamentuko Erregelamenduak ezarritakoaren babesean, jarraian azaltzen den informazioa helarazi zuen 2024ko ekainaren 11n honako honen betetze-mailari dagokionez: “Erabakia, zeinaren bidez Nafarroako Gobernua premiatzen baita gardentasunaren nahiz publizitate aktiboaren arloetan dituen betebehar guztiak bete ditzan” (11-23/MOC-00042 Mozioa); eta, zehazki, erabaki-proposamenaren hirugarren puntuari dagokionez, zeinak honako hau esaten baitu: “Nafarroako Parlamentuak Nafarroako Gobernua premiatzen du Gardentasunari, informazio publikoa eskuratzeari eta gobernu onari buruzko maiatzaren 17ko 5/2018 Legearen 67.2 artikuluan ezarritakoa bete dezan”.

Kontseilariak jakinarazi zuenez, joan den apirilaren 11n argitaratu zen Nafarroako Aldizkari Ofizialean martxoaren 20ko 29/2024 Foru Dekretua, zeinaren bidez Nafarroako Foru Komunitateko Administrazioaren eta haren erakunde autonomoen plantilla organikoa aldatu baitzen. Foru dekretu horretan, arlo juridikoko administrazio publikoko teknikariaren plaza bat sortu zen, 11904 zenbakiduna, Lehendakaritzako, Gobernu Irekiko eta Nafarroako Parlamentuarekiko Harremanetako Zuzendaritza Nagusiari atxikia. Plaza horrek euskarri juridikoa emanen dio Nafarroako Gardentasunaren Kontseiluari, eta dagoeneko horren berri eman zaio Nafarroako Gardentasunaren Kontseiluko lehendakariari.

Zer dataz geroztik ari zaio ematen euskarri juridikoa Nafarroako Gardentasunaren Kontseiluari, eta zer eginkizunetan datza euskarri hori?

Iruñean, 2024ko urriaren 10ean

Foru parlamentaria: Maribel García Malo